ກອງປະຊຸມພົບປະແລກປ່ຽນຖອດຖອນບົດຮຽນລະຫວ່າງຄະນະໂຄສະນາອົບຮົມແຂວງບໍ່ແກ້ວ ແລະ ຄະນະໂຄສະນາອົບຮົມແຂວງຫຼວງນ້ຳທາ
ໃນລະຫວ່າງວັນທີ 1-2 ກັນຍາ 2022
ກອງປະຊຸມພົບປະແລກປ່ຽນຖອດຖອນບົດຮຽນລະຫວ່າງຄະນະໂຄສະນາອົບຮົມແຂວງບໍ່ແກ້ວ ແລະ ຄະນະໂຄສະນາອົບຮົມແຂວງຫຼວງນ້ຳທາ ໄດ້ຈັດຂຶ້ນໃນວັນທີ 1 ກັນຍາ 2022 ທີ່ຫ້ອງປະຊຸມຄະນະໂຄສະນາອົບຮົມແຂວງບໍ່ແກ້ວ ພາຍໃຕ້ການເປັນປະທ່ານ ຂອງທ່ານ ຄອນສະຫວັນ ຊາພັກດີ ກຳມະການພັກແຂວງ ຫົວໜ້າຄະນະໂຄສະນາອົບຮົມແຂວງ ບໍ່ແກ້ວ, ທ່ານ ບຸນມາ ພັນດາວົງ ກຳມະການພັກແຂວງ ຫົວໜ້າຄະນະໂຄສະນາອົບຮົມແຂວງ ຫຼວງນ້ຳທາ, ມີບັນດາສະມາຊິກພັກ, ພະນັກງານ-ລັດຖະກອນຄະນະໂຄສະນາອົບຮົມແຂວງ ບໍ່ແກ້ວ ແລະ ຄະນະໂຄສະນາອົບຮົມແຂວງ ຫຼວງນ້ຳທາ ພ້ອມໂດຍຄະນະໂຄສະນາອົບຮົມເມືອງຫ້ວຍຊາຍເຂົ້າຮ່ວມທັງໝົດ 37 ສະຫາຍ, ຍິງ 9 ສະຫາຍ.
ກອງປະຊຸມທັງສອງຝ່າຍໄດ້ຜັນປ່ຽນການລາຍງານສະພາບລວມຂອງແຂວງ ແລະ ການຈັດຕັ້ງປະຕິບັດວຽກງານຂອງຄະນະໂຄສະນາ-ອົບຮົມແຂວງ ພາຍໃນຂອງຕົນເຖິງກັນ ແລະ ກັນໃຫ້ຊາບ, ເປັນຕົ້ນແມ່ນວຽກງານ ບໍລິຫານ, ວຽກງານໂຄສະນາປາຖະກະຖາ, ວຽກງານເກັບກຳຫາງສຽງສັງຄົມ ແລະ ວຽກງານອື່ນ. ແຂວງບໍ່ແກ້ວ ເປັນແຂວງໜຶ່ງໃນພາກເໜືອ ເຊິ່ງຕັ້ງຢູ່ທິດຕາເວັນຕົກສຽງເໜືອຂອງ ສປປລາວ ເປັນແຂວງພູດອຍ ແລະ ເປັນແຂວງທີ່ແຍກອອກຈາກແຂວງຫຼວງນ້ຳທາ ໃນປີ 1983, ມີເນື້ອທີທັງໝົດ 6.196 ກິໂລຕາແມັດ, ທິດຕາເວັນຕົກຕິດກັບປະເທດມ່ຽນມາ ແລະ ລາຊາອານາຈັກໄທ, ທິດຕາເວັນອອກຕິດກັບແຂວງ ຫຼວງນ້ຳທາ ແລະ ແຂວງອຸດົມໄຊ, ທາງທິດໃຕ້ຕິດກັບແຂວງ ໄຊຍະບູລີ, ມີເສັ້ນທາງ R3 ເປັນເສັ້ນທາງຜ່ານຂົວມິດຕະພາບ 4 ລະດັບອະນຸພາກພື້ນທີ່ມີຈຸດເຊື່ອມຕໍ່ຈາກປະເທດໄທ ( ອຳເພີຊຽງຂອງຈັງວັດຊຽງຣາຍ ) ໄປຫາແຂວງຢຸນນານ ສປຈີນ, ມີແມ່ນ້ຳຂອງເປັນທາງຜ່ານສຳຄັນໃນລະດັບອານຸພາກພື້ນໂດຍສະເພາະແມ່ນຜ່ານລະຫວ່າງປະເທດຈີນ, ມ່ຽນມາ, ລາວ ແລະ ປະເທດໄທ, ແຂວງບໍ່ແກ້ວປະກອບດ້ວຍ 5 ເມືອງ ແລະ 1 ເຂດເສດຖະກິດພິເສດສາມຫຼ່ຽມຄຳ, ມີພົນລະເມືອງທັງໝົດປະມານ 185.378 ຄົນຍິງ 93.752 ຄົນແລະປະກອບດ້ວຍ 13 ເຜົ່າຢູ່ເຕົ້າໂຮມກັນ, ຜູ້ທີ່ເຮັດວຽກງານໂຄສະນາທົ່ວແຂວງ ບໍ່ແກ້ວ ມີ 50 ສະຫາຍ, ຍິງ 20 ຄົນໃນນັ້ນເປັນກຳມະການພັກແຂວງ 1 ສະຫາຍ, ກຳມະການພັກເມືອງ 5 ສະຫາຍ, ຍິງ 0 ສະຫາຍ, ເປັນສະມາຊິກພັກທັງໝົດ 43 ສະຫາຍ, ຍິງ 14 ສະຫາຍ, ຂັ້ນແຂວງມີພະນັກງານ-ລັດຖະກອນທັງໝົດ 20 ຄົນ, ຍິງ 6 ຄົນ, ມີສະມາຊິກພັກທັງໝົດ 19 ສະຫາຍ, ຍິງ 6 ສະຫາຍ; ນອກນັ້ນມີອາສາສະໝັກ 2 ສະຫາຍ, ຍິງ 0, ຂັ້ນເມືອງມີພະນັກງານ-ລັດຖະກອນທັງໝົດ 30 ສະຫາຍ, ຍິງ 14 ສະຫາຍ, ປະກອບມີບັນດາຂະແໜງການຄື: ຂະແໜງບໍລິຫານ, ຂະແໜງປາຖະກະຖາ, ຂະແໜງອົບຮົມ ແລະ ຂະແໜງສັງລວມ-ຫາງສຽງສັງຄົມ. ມີໜ້າທີ່ພາລະບົດບາດໃນການເປັນເສນາທິ ການໃຫ້ແກ່ຄະນະປະຈຳພັກແຂວງ ແລະ ການດຳເນີນວຽກງານການເມືອງ-ແນວຄິດໃຫ້ແກ່ສະມາຊິກພັກ, ພະນັກງານ-ລັດຖະກອນ ແລະ ປະຊົນບັນດາເຜົ່າ ພ້ອມທັງຊູກຍູ້ຕິດຕາມກວດກາຕິລາຄາ ແລະ ລາຍ ງານສະພາບການຕ່າງໆເພື່ອຄວາມຮັບປະກັນໃຫ້ແກ່ການວຽກງານໂຄສະນາ-ອົບຮົມ ເຄື່ອນໄຫວໄປຕາມ ຫຼັກການລວມສູນປະຊາທິປະໄຕຊູກຍູ້ບັນດາຂະແໜງການ ແລະ ທ້ອງຖິ່ນ ໄດ້ຮັບການຍົກລະດັບທິດ ສະດີທາງໄລຍະສັ້ນ, ໄລຍະຍາວ ເພື່ອເພີ່ມຄວາມສາມາດໃນການຊີ້ນຳນຳພາວຽກງານໂຄສະນາໃຫ້ມີຜົນສຳເລັດ. ສຳລັບຄະນະໂຄສະນາ-ອົບຮົມແຂວງ ຫຼວງນ້ຳທາ ເປັນອົງການໜຶ່ງທີ່ມີຄວາມສຳຄັນເປັນເສນາທິການໃຫ້ແກ່ອົງຄະນະພັກແຂວງໃນການເຕົ້າໂຮມຄວາມສາມັກຄີ, ການສຶກສາອົບຮົມການເມືອງ-ແນວຄິດ, ປະຈຸບັນມີພະນັກງານທີ່ເຮັດວຽກງານໂຄສະນາ-ອົບຮົມທົວແຂວງ 68 ສະຫາຍ, ຍິງ 18 ສະຫາ, ໃນນັ້ນຢູ່ຂັ້ນແຂວງມີ 20 ສະຫາຍ, ຍິງ 5 ສະຫາຍ, ປະກອບບັນດາຂະແໜງຄື: ຂະແໜງບໍລິຫານ, ຂະແໜງປາຖະກະຖາ, ຂະແໜງອົບຮົມ ແລະ ຂະແໜງສັງລວມ-ຫາງສຽງສັງຄົມ. ມີໜ້າທີ່ເຄື່ອນໄຫວຊີ້ນຳສຶກສາອົບຮົມການເມືອງແນວຄິດໃຫ້ແກ່ສະມາຊິກພັກ-ພະນັກງານ ແລະ ປະຊາຊົນບັນດາເຜົ່າເປັນບັນຫາສຳຄັນ ເພື່ອນຳເອົາແນວທາງນະໂຍບາຍຂອງພັກ, ລະບຽບກົດໝາຍຂອງລັດ, ນິຕິກຳ ແລະ ຄຳສັ່ງຕ່າງໆມາເຜີຍແຜ່ເຊື່ອມຊຶມໃຫ້ທຸກຄົນມີຄວາມເຊື່ອໝັ້ນຕໍ່ແນວທາງນະໂຍບາຍຂອງລັດລະບຽບກົດໝາຍຂອງລັດເພື່ອຕ້ານ ແລະ ສະກັດກັ້ນປະກົດການຫຍໍ້ທໍ້ຕ່າງໆ ຢູ່ໃນສັງຄົມໃຫ້ຫຼຸດເທື່ອລະກ້າວ.
ທ່ານ ຄອນສະຫວັນ ຊາພັກດີ ໄດ້ເວົ້າວ່າການຖອດຖອນບົດຮຽນໃນຄັ້ງນີ້ແມ່ນການສ້າງຄວາມສາມັກຄີລະຫວ່າງຄະນະໂຄສະນາອົບຮົມແຂວງ ບໍ່ແກ້ວ ກັບ ຄະນະໂຄສະນາອົບຮົມແຂວງຫຼວງນ້ຳທາ, ທັງສອງຝ່າຍຈະນຳເອົາບົດຮຽນ ຕ່າງໆຂອງແຕ່ລະຂະແໜງການ-ກົມກອງທີ່ໄດ້ຖອດຖອນທັງໝົດນີ້ໄປຈັດຕັ້ງປະຕິບັດໃຫ້ໄດ້ຮັບຜົນດີ ແລະ ສືບຕໍ່ຖອດຖອນບົດຮຽນລະຫວ່າງແຂວງກັບແຂວງ-ເມືອງກັບເມືອງໃນຄັ້ງຕໍ່ໆໄປ.
ມີ 7 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌